b"\n_START_ARTICLE_\nLove Story (pesem, Taylor Swift)\n_START_SECTION_\nSestava\n_START_PARAGRAPH_\nPesem \xc2\xbbLove Story\xc2\xab\xc2\xa0je iz\xc5\xa1la kot prvi glasbeni singl iz drugega glasbenega albuma Taylor Swift, Fearless, v letu 2008. V \xc4\x8dlanku za revijo Billboard je Taylor Swift pesem \xc2\xbbLove Story\xc2\xab\xc2\xa0opisala kot \xc2\xbbljubezen, ki jo mora\xc5\xa1 skrivati, saj se zaradi tak\xc5\xa1nega ali druga\xc4\x8dnega razloga ne bo iz\xc5\xa1la dobro. V pesem sem vpletla tudi zgodbo Romea in Julije; najini star\xc5\xa1i so se namre\xc4\x8d prepirali. To se mi je zdela bolj kot ljubezen, ki je ne morem opredeliti - ljubezen, ki je ne dru\xc5\xbeba ne va\xc5\xa1i prijatelji ne bi mogli sprejeti.\xc2\xab_NEWLINE_Pesem ima srednje hiter tempo s poudarkom na banju in kitarah. Besedilo vklju\xc4\x8duje zgodbi iz dram Romeo in Julija in The Scarlet Letter, s katerimi je \xc5\xbeelela opisati ljubimca, s katerim se ji njen o\xc4\x8de ne pusti videvati. Kakorkoli \xc5\xbee, na koncu se o\xc4\x8de sprijazni z razmerjem in par se zaro\xc4\x8di. Del snubitve skupaj z modulacijo sega od tonov D in E. Taylor Swift je v mnogih intervjujih omenila, da vsa pesem temelji na kitici \xc2\xbbTa ljubezen je te\xc5\xbeka, vendar je resni\xc4\x8dna\xc2\xab\xc2\xa0(\xc2\xbbThis love is difficult, but it's real\xc2\xab)._NEWLINE_Pop me\xc5\xa1anje v pesmi nadomesti country stil in\xc5\xa1trumentov (banjo) in bas kitara, bobni ter elektri\xc4\x8dna kitara._NEWLINE_Mednarodni radijski remix pesmi je hibridna me\xc5\xa1anica verzije pesmi iz albuma in pop razli\xc4\x8dice, ki pa obdr\xc5\xbei enako zgodbo in prvoten pomen pesmi._NEWLINE_V juniju 2009 je Taylor Swift skupaj s T-Painom s pesmijo \xc2\xbbThug Story\xc2\xab, parodijo pesmi \xc2\xbbLove Story\xc2\xab\xc2\xa0nastopila na podelitvi nagrad CMT Music Awards. V oktobru 2009 je s pesmijo \xc2\xbbLove Story\xc2\xab\xc2\xa0nastopila na oddaji The Oprah Winfrey Show.\n_START_SECTION_\nKritike\n_START_PARAGRAPH_\nPesem \xc2\xbbLove Story\xc2\xab\xc2\xa0je s strani glasbenih kritikov ve\xc4\x8dinoma prejela pozitivne ocene. Jim Malec iz bloga The 9513 ji je dodelil pozitivno oceno. Kljub temu, da je napisal, da ima pesem \xc2\xbb\xc4\x8dudovit, idealen konec\xc2\xab, je dejal, da se mu ta zdi predvidljiv za \xc5\xa1tiriminutno pesem. Glede besedila je napisal, da se ta \xc2\xbbzaplete pri aferi, ki je enaka Julijini ... v bistvu je Taylor Swift, najbr\xc5\xbe najve\xc4\x8dja zvezda v tem trenutku, ravno dokon\xc4\x8dala sve\xc5\xbeo pesem, kljub temu pa je pesem \xc5\xbealostno neoriginalna.\xc2\xab\xc2\xa0Dodal je tudi: \xc2\xbbNobeden izmed teh kritikov, kakorkoli \xc5\xbee, ne bo imel velikega vpliva na u\xc4\x8dinkovitost te pesmi ali na njeno sposobnost, s katero ne najde resonan\xc4\x8dne povezave s publiko ... \xc5\xa1e ve\xc4\x8d, 'Love Story' poka\xc5\xbee glasbeno ustvarjalko, ki je pripravljena izkoristiti prilo\xc5\xbenost pose\xc4\x8di stran od standrdnega formata s strukturo pesmi in na plan izpustiti celotno osebnost - \xc4\x8deprav je besedilo v bistvu \xc5\xbee izpeto.\xc2\xab_NEWLINE_Nick Levine iz spletne strani Digital Spy je pesmi dodelil tri zvezdice in pohvalil Taylor Swift, ker se zaveda svojega \xc2\xbbna\xc4\x8dina izbiranja pesmi, primerne za radio\xc2\xab\xc2\xa0in dejal, da \xc2\xbbima dovolj \xc4\x8dara besedila\xc2\xab\xc2\xa0ter da je pesem \xc2\xbbpravzaprav verzija Romea in Julije s sre\xc4\x8dnim koncem\xc2\xab. V svoji oceni pesmi je dejal: \xc2\xbbKot razli\xc4\x8dica Meg Ryan je tudi ta pesem v celoti banalna, vendar tudi dobra.\xc2\xab_NEWLINE_Kakorkoli \xc5\xbee, zgodba o Romeu in Juliji je bila mi\xc5\xa1ljena kot tragedija s sre\xc4\x8dnim koncem v nasprotju z ljubezensko zgodbo. Nekateri menijo, da je pesem predstavila originalne ideale zgodbe in ustvarja napa\xc4\x8dno predstavo o klasi\xc4\x8dni literaturi._NEWLINE_10. novembra 2009 je Taylor Swift za pesem na podelitvi nagrad BMI Award prejela nagrado za \xc2\xbbcountry pesem leta\xc2\xab._NEWLINE_Obe, pop in originalna country verzija pesmi sta bili del filma Pisma Juliji iz leta 2010.\n_START_SECTION_\nDose\xc5\xbeki\n_START_PARAGRAPH_\nPesem \xc2\xbbLove Story\xc2\xab\xc2\xa0je kot singl iz\xc5\xa1la 12. septembra 2008. Ob koncu tedna 27. septembra 2008 je pesem dosegla petindvajseto mesto na Billboardovi lestvici Hot Country Songs ter tako postal najvi\xc5\xa1je uvr\xc5\xa1\xc4\x8deni singl Taylor Swift na tej lestvici v njeni karieri. Ob koncu tedna 22. novembra 2008 je pesem postala njen tretji singl na prvem mestu lestvice Hot Country Songs, na lestvici pa je ostal samo trinajst tednov. Na lestvici Billboard Hot 100 je pesem pristala na \xc5\xa1estnajstem mestu ter tako postala peti najvi\xc5\xa1je uvr\xc5\xa1\xc4\x8deni singl iz lestvice v njeni karieri (takoj za pesmimi\xc2\xa0\xc2\xbbToday Was a Fairytale\xc2\xab, ki je dosegla drugo mesto,\xc2\xa0\xc2\xbbFearless\xc2\xab\xc2\xa0(deveto mesto),\xc2\xa0\xc2\xbbChange\xc2\xab\xc2\xa0na desetem mestu in\xc2\xa0\xc2\xbbYou're Not Sorry\xc2\xab\xc2\xa0na enajstem), kasneje pa dosegla \xc4\x8detrto mesto na lestvici. Postal je tudi njen drugi najbolj\xc5\xa1i na radijih, saj je dosegel drugo mesto na lestvici Billboard Hot 100 Airplay ter prvo mesto na lestvici Billboard Pop 100 Airplay. Od 20. februarja 2009 je pesem \xc2\xbbLove Story\xc2\xab\xc2\xa0prva country pesem v zgodovini, ki je dosegla prvo mesto na lestvici Top 40. Od 21. oktobra je pesem v Zdru\xc5\xbeenih dr\xc5\xbeavah Amerike legalno prodala 3.977.000 legalnih kopij._NEWLINE_Singl je prejel velik mednarodni uspeh. 22. februarja 2009 je pesem \xc2\xbbLove Story\xc2\xab\xc2\xa0dosegla dvaindvajseto mesto na lestvici UK Singles Chart samo zaradi digitalne prodaje. 1. marca 2009 je pesem \xc2\xbbLove Story\xc2\xab\xc2\xa0pristala na drugem mestu te lestvice, takoj za pesmijo Kelly Clarkson,\xc2\xa0\xc2\xbbMy Life Would Suck Without You\xc2\xab. Taylor Swift je prva country pevka, ki je zasedla eno izmed prvih desetih mest na tej lestvici od Shanie Twain, katere pesem\xc2\xa0\xc2\xbbParty for Two\xc2\xab\xc2\xa0se je uvrstila na deseto mesto v letu 2004 in Faith Hill, ki je deseto mesto dosegla s svojo uspe\xc5\xa1nico\xc2\xa0\xc2\xbbThere You'll Be\xc2\xab. Pesem \xc2\xbbLove Story\xc2\xab\xc2\xa0je med prvimi stotimi pesmimi na lestvici pre\xc5\xbeivela dvaintrideset tednov, \xc5\xa1est tednov pa je bila pesem tudi med prvimi desetimi. Do danes \xc2\xbbLove Story\xc2\xab\xc2\xa0ostaja najuspe\xc5\xa1nej\xc5\xa1i singl Taylor Swift v Veliki Britaniji._NEWLINE_Pesem je prejela velik uspeh tudi v Oceanii. V Avstraliji je dva nezaporedna tedna pre\xc5\xbeivela na prvem mestu lestvice ARIA Singles Chart (ob tednih, ki so se kon\xc4\x8dali 23. marca in 6. aprila) in pesem je enajst tednov na isti lestvici pre\xc5\xbeivela na drugem mestu. V Novi Zelandiji je pesem dosegla tretjo mesto na lestvici RIANZ Singles Chart; kakorkoli \xc5\xbee, dosegla je tudi na prvo mesto na lestvici Top 10 Radio Airplay Chart ter na tem mestu ostajala osem tednov. Pesem je tako postala singl, ki je v letu 2009 na lestvici ostal najdlje. 30. avgusta 2009 je pesem prejela platinasto certifikacijo za 15.000 prodanih kopij. Pesem je na Japonskem v prvem tednu od izdaje dosegla tretje mesto._NEWLINE_Pesem je devetindvajset zaporednih tednov pre\xc5\xbeivela na lestvici v Venezueli in dosegla tretje mesto na lestvici ob koncu tedna za najve\xc4\x8dkrat predvajan singl leta 2009._NEWLINE_6. junija 2009 je pesem dosegla prvo mesto na lestvici US Hot Adult Contemporary Tracks in tako postala prva pesem na prvem mestu te lestvice Taylor Swift._NEWLINE_Pesem \xc2\xbbLove Story\xc2\xab\xc2\xa0je Taylor Swift zapela tudi za dobrodelno kampanjo v Veliki Britaniji, imenovano Children in Need 2009. Z nastopom je zaslu\xc5\xbeila 13.000 \xc2\xa3, ki jih je darovala kampanji.\n_START_SECTION_\nVideospot\n_START_PARAGRAPH_\nVideospot se je prvi\xc4\x8d predvajal na kanalu Country Music Television 12. septembra 2008._NEWLINE_Videospot se za\xc4\x8dne s Taylor Swift, ki opazi fanta pod drevesom v dana\xc5\xa1njem \xc4\x8dasu, ki ga je zaigral Justin Gaston. Nato se scene sedanjega \xc4\x8dasa izbri\xc5\xa1ejo in prika\xc5\xbee se aluzija romana Prevzetnost in pristranost. Taylor Swift, oble\xc4\x8dena v plesno obleko, se poka\xc5\xbee med petjem zunaj gradu, kjer \xc4\x8daka na verzijo g. Darcyja. \xc5\xa0e vedno poje in prika\xc5\xbee se \xc5\xa1e nekaj prizorov iz preteklosti, kjer Taylor Swift ple\xc5\xa1e s kavalirjem. \xc2\xbbLjubezenska zgodba\xc2\xab\xc2\xa0se kon\xc4\x8da s tem, da se videospot vrne nazaj v sedanjost._NEWLINE_Scene iz sedanjosti so posneli na univerzi Cumberland University v Lebanonu, Tennessee, med tem ko je bil njen nastop posnet v gradu Castle Gwynn zunaj Murfeesbora, Tennessee.\n_START_SECTION_\nOstale izvedbe\n_START_PARAGRAPH_\nNizozemski pop-rock band ve\xc4\x8dkrat izvede lastno verzijo te pesmi v \xc5\xbeivo."